Thaïs d’Escufon

D’ **Thaïs d’Escufon**  (bìrgerlig d’ **' odd’r sogààr mìt’m [[Adelstitel|Ààdelstìtel]] **' ; * 28. Àuigscht 1999 z’ Toulouse) ìsch a frànzeescha YouTubera un raachtsextreema Àktìwìschta. Sa ìsch àb 2018 d’ Wortfiahrera vu dr „Idantitäära Gen’ràzioon“ gsìì, bis àss d’ frànzeescha Regiarung ànna 2021 d’ Beweegung uffg’leest hàt.

## ìhr Laawa
### ìhra Fàmìlia un Juugend
D’ Anne-Thaïs du Tertre d’Escœuffant ìsch àm 28. Àuigscht 1999 z’ Toulouse ìn Süüdfrànkrììch ìn’ra kàthoolischa Fàmìlia uff d’ Walt kumma. Ìhr Ààdelstìtel *du Tertre* schtàmmt vu dr Kìschtaregioon Boulonnais ìn dr Normàndii — dr Tìtel hàt d’ Fàmìlia ànna 1468 bikumma. Uffg’wàcksa ìsch d’ Anne-Thaïs z’ Drémil-Lafage äbba zeehn Kilomeeter eeschtlig vu Toulouse.

D’ Tertre ìsch ìns Gümnààsium Pierre-Paul-Riquet z’ Saint-Orens-de-Gameville bii Toulouse gànga. Sa hàt ànna 2016 a lìterààrisch Àbitüür b’schtànda un hàt a Noota ìwwer 16/20 bikumma. Sa ìsch d’rnooh àn d’ Mirail-Hoochschüal z’ Toulouse gànga ge främda Schproocha schtüdiara.

### ìhra Kàrriar ìn Politik
D’ Thaïs d’Escufon ìsch amol Mìtglììd vu dr keenigsträija Beweegung Action française gsìì un hàt sìch schpeeter dr „Idantiteera Gen’ràzioon“ ààg’schlossa. Ìm Oktoower 2018 hàt sa zamma mìt da Idantiteera àn’ra Àkzioon geega d’ Nìtregiarungsorgànisàzioon SOS Méditerranée z’ Marseille mìtg’màcht.

Sa ìsch vììl bekànnter worra, wu sa ìm Jüüni 2020 àn’ra Propàgànda-Àkzioon bii’ra Demonschtràzioon geega Ràssìschmus un Polizäig’wàlt, wo dr Comité Adama orgànisiart hàt. Àls Wortfiahrera vu dr Idantiteera Gen’ràzioon ìsch d’ Thaïs d’Escufon ìn da konsärwàtiiwa un rachtsextreema Meedia ufftratta, àwwer àui ìn àndra Meedia, fìr d’ Ideologii vun ìhrer Orgànisàzioon vorschtälla.

D’ Escufon hàt àui bii da Soziààla Nätzwark a Puplikum ààgezooga. Zamma mìt àndra wìchtiga Litt üss dr Idantiteera Gen’ràzioon ìsch sa ìm Jüüli 2020 üss Twitter üssg’schlossa worra. Bii Instagram ìsch ìhr Konto mehrmols g’schpärrt worra, un sa hàt’s jeedsmol wììder ärschtällt. Ìm Hornung 2021 ìsch àui ìhr Konto uff TikTok eewafàlls g’schpärrt worra. Ìm Jüüni 2021 hàt sa ìhr aiga YouTube-Konto grìnda. Ìm saalwa Joohr hàt sììe d’ Zittschrìft *L’Express* a „Influencera“ g’nännt. Vu Septamber 2020 bis ìm Janner 2021 ìsch sa naawadràà *community manager* vu dr RN-Fiahrungskràft Sébastien Chenu gsìì. Där hàt g’sajt, àss’r zem äärschta Mol ìwwer ìhr Engaschment bii da Idantiteera ärfààhra hàt, wu sa ìn dr Farnsahsandung *Touche pas à mon poste* ufftratta-n-ìsch — ar hàt sììe àlso vun ìhrer Schtälla äntloo.

Ìm Àwrìl 2021, kurz nohdam àss d’ frànzeescha Regiarung d’ Beweegung „Idantiteera Gen’ràzioon“ uffg’leest hàt, hàt d’ Escufon zamma mìt wittera Beweegungsmìtglììder dr Verain ASLA grìnda — offiziäll ìsch s’ Ziil vum Verain, d’ Whistleblowers z’ unterschtìtza, àwwer ìn dr Tààt ìsch’r änder a Wììderärschtällung vu dr ehamooliga Idantiteera Beweegung. Ìm Janner 2022 hàt sa bekànnt gaa, àss sa zamma mìt da rachtsextreema Àktìwìschta Julien Rochedy un Papacito ìn’ma Film zem Theema Mìttelàlter wurd schpììla. Dr Film ìsch aigantlig nia dräijt worra.

Bii dr Presidantschàftswààhl ànna 2022 hàt sa dr rachtsextreema Kàndidààt Éric Zemmour unterschtìtzt. Àui nooh dr Wààhl hàt sa’na witter unterschtìtzt. Ànna 2024 hàt d’ Escufon a Vertrààg mìt dr rachtsextreema Kommünikàzioonsàgantüür Progressif Media unterschrììwa, fìr ìhra Videos dräija.

Ìm Àuigscht 2024 ìsch sa vum Radiosander Europe 1 iig’schtällt worra, fìr àls Kolümnìschta ìm Cyril Hanouna siinera Sandung *On marche sur la tête* ufftratta. A pààr Schurnàlìschta hann g’maint, àss dr Hanouna sììe g’wählt hàt, fìr sìch geega d’ Schtroofa vu da Farnsah-Ìwwerwàchungsbeheerda „raacha“. D’ Escufon ìsch numma ìn’ra Sandung ufftratta, dänn d’ Gen’rààldiraktera vu dr Gruppa, d’ Consance Benqué, ìhr Proowavertrààg nìt verlängert hàt.

## ìhra politischa Schtällunga
D’ Thaïs d’Escufon ìsch Kàthoolika un geeht ìn d’ Kìrìch. Àui üsserhàlb vun ìhrer Beweegung vertrìtt sa d’ Mainunga vu da „Idantiteera“. Uff Twitter unterschtìtzt sa d’ Verschweerungstheorii vum „Groossa-n-üsstöisch“ un sajt, àss sa d’ „wiissa Ràssa“ geega d’ „Äroowerung dur Iiwànderer“ düat vertaidiga, un àss m’r s’ Lànd „z’ruck soll äroowera“. Sa hàt àui Verschweerungstheooria ìwwer d’ elektroonischa Wààhlkaschtla getailt: Sa hàt g’maint, àss m’r wahrend dr COVID-19-Pàndemii mìt daana Kaschtla d’ Wààhla vu da Ìmpfungsgeegner nìt gezeehlt hàt.

D’ Escufon schtällt sìch geega Feminìschmus. Uff YouTube màcht sa Videos fìr d’ ‚Incels‘ — àlso fìr d’  Manner, wo kää Fràui känna fìnda, un wo waagadam d’ Fràuija waaga-n-ìhrem G’schlacht hassa — un b’fäärdert d’ ‚Tradwife‘-Figüür — ’s ìsch a näikonsärwàtiiwa Beweegung, fìr s’ Vorbìld vu dr tràdizionälla Hüüsfràui un Müatter wììderhaarschtälla. Wia àndra raachtsextreema Pärseenlikaita düat sa Konzäpta üss dr Wìssaschàft — b’sunderscht vu dr Biologii — b’nutza, fìr ìhra Mainunga geega Feminìschmus un G’liichb’raachtigung ärkläära.

## Lìteràtüür ìwwer sììe
*
*
*
*
*

## Weblìnks

*

## Ainzelnoohwiisa